UPUTE ZA 5.r.

VJERONAUK

**7. tjedan 27. 04. - 30. 04. 2020.**

(1. sat ) TEMA : ISUSOVI UČENICI - ponavljanje

1. Pročitaj molitvu sv. Franje Asiškoga. Možeš ju moliti s ukućanima.

Gospodine, učini me oruđem svoga mira:  
Gdje je mržnja, da donosim ljubav!

Gdje je uvreda, da donosim praštanje!

Gdje je nesloga, da donosim jedinstvo!

Gdje je zabluda, da donosim istinu!

Gdje je sumnja, da donosim vjeru!

Gdje je očaj, da donosim nadu!

Gdje je tama, da donosim svjetlo!

Gdje je žalost, da donosim radost!

Gospodine, učini da ne tražim:  
da me tješe, nego da ja tješim druge;  
da ne zahtijevam da me razumiju,  
nego da se trudim razumjeti druge;  
da ne tražim samo da me ljube,  
nego da i ja ljubim druge!

Jer tko se daruje, prima:  
tko prašta, bit će mu oprošteno  
i tko umire sebi, rađa se za vječni život!

2. Prisjeti se (uz pomoć donje poveznice) svih Isusovih apostola. Kako bi se ti osjećao / ponašao da si bio na njihovom mjestu? **Izaberi jednog od apostola, istraži malo njegov život, pokušaj zamisliti njegove osjećaje… zamisli da si ti taj apostol… i ispričaj nam (napiši) nešto o svom životu!** Ukoliko misliš da nemaš dovoljno potrebnih podataka slobodno više istraži uz pomoć virtualnih medija. Uključi i maštu, naravno! Posluži se navedenim primjerom (možeš slično započeti) :

„Ja sam Toma. To je bilo uobičajeno aramejsko ime, a značilo je Blizanac. Ne sjećam se da sam imao brata blizanca. Mama mi o tome nije pričala. U našoj se zemlji puno trgovalo. Zahvaljujući Grcima. Oni su moje ime Blizanac preveli u Thomas i tako sam imao dva imena, Toma Blizanac, koja znače isto. Poslije su me prozvali i Nevjerni jer nisam vjerovao u Isusovo uskrsnuće. Takav sam ja. Uvijek sumnjam u nešto. Jednom mi je prišao Isus i pozvao me da mu budem učenik. Kakva čast, Bože moj! Nakon Isusova uskrsnuća krenuo sam prema Indiji….“

<https://vjeronaucni-portal.com/wp-content/uploads/2015/01/Isusovi_apostoli_vjeronauk.pps>

**Rok za predaju ovog sastavka je 06. svibnja.**

Na temelju sastavka biti će upisana ocjena u e-Imenik (stvaralačko izražavanje).

(2. sat ) TEMA : I JA SAM ISUSOV UČENIK

1. U zadnje vrijeme sigurno radiš dosta za računalom. Računalo je jedan od medija za rad ali i za prenošenje vijesti. Otvori svoju **bilježnicu**, **stavi naslov teme** i **nacrtaj** jedan trokut koji će biti tvoj „megafon“. Razmisli, koju bi radosnu vijest sada svima volio / voljela prenijeti? Upiši u **megafon** (ili izvan njega) tu poruku.

🕬

2. Kad znaš neku radosnu vijest teško je šutjeti, zar ne?

Tada imaš osjećaj dužnosti to podijeliti s drugima.

Tako je bilo i u Isusovo doba. Isus je oko sebe ljude različitih zanimanja i različitih osobina. Kako bi kršćani trebali prenositi Radosnu vijest? **Odaberi riječi** koje to pokazuju **prepiši ih zajedno s rečenicom :**

MISLIM DA BI KRŠĆANI TREBALI NAVIJEŠTATI RADOSNU VIJEST \_\_\_\_\_\_\_\_\_\_\_\_\_\_\_\_\_\_ .

BOJAŽLJIVO, GLASNO, HRABRO, PONEGDJE, POVREMENO, RADOSNO, SVUGDJE, TIHO, TUŽNO, UMORNO, UVIJEK

3. Otvori **udžbenik na str. 49** i pročitaj koga sve danas zovemo Isusovim učenicima.

Pronađi pojmove (papa, biskup, Crkva, laik) u **dodatku** na kraju udžbenika i pročitaj njihova **značenja**. Uz pomoć onog što si pročitao riješi sljedeći zadatak.

Prepiši tablicu u bilježnicu. A prazna mjesta ispravno nadopuni (u stupcu „NAZIV“) ovim riječima :

BISKUPI, CRKVA, LAICI, PAPA, REDOVNICI I REDOVNICE, SVEĆENICI

|  |  |
| --- | --- |
| NAZIV | OPIS ULOGE U CRKVI |
|  | Vrhovni poglavar Katoličke crkve |
|  | nasljednici apostola |
|  | biskupovi pomoćnici  ( najbliži suradnici biskupa) |
|  | osobe koje se u kršćanstvu posvećuju duhovnom životu u samoći ili u samostanskoj zajednici- polaganjem triju zavjeta |
|  | vjernici koji nemaju sakrament svetog reda  ( vjernik koji nije svećenik) |
|  | zajednica vjernika koji vjeruju Isusu |

4. **Ponovi gradivo uz pomoć poveznice :**

https://wordwall.net/hr/resource/508156/vjeronauk/crkva-u-%C5%A1arenim-bojama-i-licima

5. Možda bi se htio / htjela prisjetiti pjesme *Krist na žalu.* Pronađi ju na poveznici (neobavezno) :

https://www.youtube.com/watch?v=EM7rVPnJG24